Završena je izgradnja reciklažnog dvorišta ''Sorinj'' te je 5. studenog 2019. ishođena Uporabna dozvola KLASA: UP/I-361-05/19-01/40, URBROJ: 2170/1-03-07/02-19-04.

Projekt se provodi sukladno Ugovoru o dodjeli bespovratnih sredstva za projekte koji se financiraju iz Kohezijskog fonda u financijskom razdoblju 2014.-2020., referentni broj ugovora K.K.06.3.1.03.0076. Ugovor je potpisan s Ministarstvom zaštite okoliša i energetike te Fondom za zaštitu okoliša i energetsku učinkovitost. Ukupna vrijednost projekta iznosi 1.840.268,75 kn, od čega su prihvatljivi troškovi 1.747.092,50 kn. Bespovratna sredstva iz Kohezijskog fonda iznose 1.485.028,62 kn (85% prihvatljivih troškova), a ostatak sredstava osigurao je Grad Rab.

Razdoblje provedbe projekta izgradnje reciklažnog dvorišta ''Sorinj'' je do 23. siječnja 2020. godine, do kada će reciklažno dvorište biti upisano u Očevidnik reciklažnih dvorišta, nakon čega može započeti s radom.

Sukladno Odluci Gradskog vijeća o davanju reciklažnog dvorišta na upravljanje (Sl. novine br. 30/2019), reciklažnim dvorištem upravljat će trgovačko društvo Dundovo d.o.o.

Sadržaj objave isključiva je odgovornost Grada Raba.